CELEX: 32015R1102
Language: et
Date: 2015-07-08
Title: Komisjoni määrus (EL) 2015/1102, 8. juuli 2015, millega muudetakse Euroopa Parlamendi ja nõukogu määruse (EÜ) nr 1334/2008 I lisa teatavate lõhna- ja maitseainete väljajätmiseks liidu loetelust (EMPs kohaldatav tekst)

9.7.2015   
            
            
               ET
            
            
               Euroopa Liidu Teataja
            
            
               L 181/54
            
         KOMISJONI MÄÄRUS (EL) 2015/1102,
   8. juuli 2015,
   millega muudetakse Euroopa Parlamendi ja nõukogu määruse (EÜ) nr 1334/2008 I lisa teatavate lõhna- ja maitseainete väljajätmiseks liidu loetelust
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ, (1) eriti selle artikli 11 lõiget 3 ja artikli 25 lõiget 3,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 4,
   ning arvestades järgmist:
   
               (1)
            
            
               Määruse (EÜ) nr 1334/2008 I lisas on sätestatud Euroopa Liidus toidus kasutada lubatud lõhna- ja maitseainete ning nende lähtematerjalide loetelu ja selliste ainete kasutamise tingimused.
            
         
               (2)
            
            
               Komisjoni rakendusmäärusega (EL) nr 872/2012 (3) on vastu võetud lõhna- ja maitseainete loetelu, mis on esitatud määruse (EÜ) nr 1334/2008 I lisa A osas.
            
         
               (3)
            
            
               Kõnealust loetelu võib ajakohastada vastavalt määruse (EÜ) nr 1331/2008 artikli 3 lõikes 1 osutatud ühtsele menetlusele kas komisjoni algatusel või pärast liikmesriigi või huvitatud isiku taotluse esitamist.
            
         
               (4)
            
            
               Euroopa Liidu lõhna- ja maitseainete ning lähtematerjalide loetelu sisaldab mitut ainet, mille kohta Euroopa Toiduohutusamet (edaspidi „toiduohutusamet”) on palunud saata hindamise lõpuleviimiseks täiendavaid teaduslikke andmeid enne tähtaegu, mis on kehtestatud määruse (EÜ) nr 1334/2008 I lisa A osas.
            
         
               (5)
            
            
               Järgmise viie aine puhul – 1-metüülnaftaleen [FL nr 01.014], furfurüülmetüüleeter [FL nr 13.052], difurfurüülsulfiid [FL nr 13.056], difurfurüüleeter [FL nr 13.061] ja etüülfurfurüüleeter [FL nr 13.123] – kehtestati nõutavate täiendavate teaduslike andmete esitamiseks liidu loetelus tähtaeg 31. detsember 2013.
            
         
               (6)
            
            
               Kui vajalikku teavet nõutud ajaks ei esitata, jäetakse kõnealune lõhna- ja maitseaine ELi loetelust välja.
            
         
               (7)
            
            
               30. juuniks 2014 ei ole pärast Euroopa Toiduohutusameti arvamusi (4) esitatud täiendavaid teaduslikke andmeid. Seetõttu tuleks need lõhna- ja maitseained Euroopa Liidu loetelust välja jätta.
            
         
               (8)
            
            
               Määrust (EÜ) nr 1334/2008 tuleks seepärast vastavalt muuta.
            
         
               (9)
            
            
               Komisjoni määruse (EL) nr 873/2012 (5) artiklis 1 on sätestatud üleminekumeetmed sellise toidu jaoks, mis sisaldab enne 22. oktoobrit 2014 seaduslikult turule viidud või märgistatud lõhna- ja maitseaineid. Need üleminekumeetmed ei tarvitse olla piisavad toidu puhul, mis sisaldab selliseid lõhna- ja maitseaineid, mis pärast 22. oktoobrit 2014 liidu loetelust välja jäetakse. Seega tuleks nimetatud viit lõhna- ja maitseainet sisaldava toidu jaoks ette näha täiendav üleminekuperiood, et võimaldada toidukäitlejatel teha kohandusi vastavalt käesolevas määruses sätestatud nõuetele.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1334/2008 I lisa A osa muudetakse käesoleva määruse lisa kohaselt.
   Artikkel 2
   Toite, mis sisaldavad käesoleva määruse lisas nimetatud viit lõhna- ja maitseainet, mis on seaduslikult turule viidud või märgistatud enne 9 kuu möödumist käesoleva määruse jõustumisest, kuid mis ei vasta määruse (EÜ) nr 1334/2008 I lisa A osa nõuetele, võib turustada kuni nende minimaalse säilivusaja või tarvitamise tähtaja lõpuni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 34.
   
      (2)  ELT L 354, 31.12.2008, lk 1.
   
      (3)  Komisjoni rakendusmäärus (EL) nr 872/2012, 1. oktoober 2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus nr 1999/217/EÜ (ELT L 267, 2.10.2012, lk 1).
   
      (4)  Scientific Opinion on Flavouring Group Evaluation 78 (FGE.78), The EFSA Journal (2009) 931, 1–59; Scientific Opinion on Flavouring Group Evaluation 67, Revision 1 (FGE.67Rev.1), EFSA Journal 2011; 9(10):2315; Scientific Opinion on Flavouring Group Evaluation 65 (FGE.65), EFSA Journal 2010; 8(7):1406.
   
      (5)  Komisjoni määrus (EL) nr 873/2012, 1. oktoober 2012, üleminekumeetmete kohta Euroopa Parlamendi ja nõukogu määruse (EÜ) nr 1334/2008 I lisas sätestatud lõhna- ja maitseaineid ning lähtematerjale käsitleva liidu loetelu suhtes (ELT L 267, 2.10.2012, lk 162).
   
      LISA
      Määruse (EÜ) nr 1334/2008 I lisa A osast jäetakse välja järgmised kanded:
      
         
                     „01.014
                  
                  
                     1-metüülnaftaleen
                  
                  
                     90-12-0
                  
                  
                     1335
                  
                  
                     11009
                  
                  
                      
                  
                  
                      
                  
                  
                     4
                  
                  
                     JECFA/EFSA
                  
               
                     13.052
                  
                  
                     furfurüülmetüüleeter
                  
                  
                     13679-46-4
                  
                  
                     1520
                  
                  
                     10944
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.056
                  
                  
                     difurfurüülsulfiid
                  
                  
                     13678-67-6
                  
                  
                     1080
                  
                  
                     11438
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.061
                  
                  
                     difurfurüüleeter
                  
                  
                     4437-22-3
                  
                  
                     1522
                  
                  
                     10930
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.123
                  
                  
                     etüülfurfurüüleeter
                  
                  
                     6270-56-0
                  
                  
                     1521
                  
                  
                     10940
                  
                  
                      
                  
                  
                      
                  
                  
                     4
                  
                  
                     EFSA”